Giorgi Papava. Giorgi Papava (1993-yil 16-fevralda tugʻilgan) – gruziyalik futbolchi. U yarim himoyachi va „Paxtakor“ va Gruziya milliy futbol jamoasida oʻynagan. Faoliyati. Papava futbolchilik faoliyatini Tbilisining „Dinamo“ klubida boshlagan. 2011-yilda u asosiy jamoa tarkibiga qabul qilingan. 2012-yilning 19-fevralida u Gruziya birinchi ligasida „Metalurgi Rustavi“ jamoasiga qarshi safar oʻyinida 2:0 hisobida gʻalaba qozongan holda debyut qildi. 2012/2013-yilgi mavsumda u „Dinamo“ bilan chempionlik va Gruziya kubogini qoʻlga kiritgan xolda oltin dublga erishdi. 2013/2014-yilgi mavsumda u yana dublga erishdi, 2014/2015-yilgi mavsumda esa ikkinchi oʻrin va mamlakat kubogi sohibiga aylandi. 2015-yil boshida Papava Kiprning Nea Salamina Famagusta klubiga qoʻshildi. U 2015-yilning 31-yanvarida oʻz maydonida APOEL FC jamoasiga qarshi oʻyinda (0:1) debyut qilgan. U Nea Salaminada yarim yil oʻynadi. 2015-yilning yozida Papava Gruziyaga qaytdi va Dila Gori klubi futbolchisiga aylandi. U 2015-yilning 14-avgustida „Kolxeti 1913 Poti“ ga qarshi oʻz uyida 2:0 hisobida debyut qilgan.